

**Anšlava Eglīša sporta spēles – 2023 ātrā šaha turnīrs
2023. gada 22. jūlijā**

**NOLIKUMS**

1. Sacensības rīko Anšlava Eglīša ekspozīcija sadarbībā ar Siguldas šaha klubs.
2. Turnīrs notiek 2023. gada 22. jūlijā Inciema parkā pie Inciema torņa laikā no pulksten 10.00 līdz 16.00. Pieteikšanās līdz 20.jūlijam, rakstot uz e-pastu siguldachess@gmail.com vai anšlavs@sigulda.lv. Dalībnieku reģistrācija 22. jūlijā līdz plkst. 09.50.
3. Reglaments: sacensības notiek pēc Šveices sistēmas 7 kārtās, FIDE noteikumi. Apdomas laiks 8 min. uz visu partiju + papildus 3 sekundes par katru gājienu. Vietu dalīšanas gadījumā augstāku vietu nosaka pēc: 1) uzlabotā Buholca koeficienta, 2) Buholca koeficienta, 3) RST (reitinga sasnieguma turnīrā).
4. Turnīra vadība: galvenā tiesnese Sandra Harlinska, e-pasts siguldachess@gmail.com, mob.t. +371 29460363, tiesnesis Visvaldis Gercāns.
5. Aicināti piedalīties visi Anšlava Eglīša daiļrades cienītāji. Dalībnieku skaita ierobežojums – 40 dalībnieki. Nav dalības maksas.
6. Apbalvošana. Tiek apbalvoti 1.- 3. vietu ieguvēji ar medaļām un diplomiem. Iespējamas speciālbalvas.
7. Turnīra laikā būs pieejami 2 šaha galdiņi spēlēm šaha entuziastiem , kas nepiedalās turnīrā.

**Par Anšlavu Eglīti un šahu.**

Anšlavs Eglītis iemācījās šaha spēli skolas gados. 1925.gada 5.aprīlī Anšlavam ir vēl 18 gadu, bet jau ir zināšanas, kas ir Budapeštas gambīts. Ārstējot tuberkulozi Šveices kalnu kūrortā, kur stundām ilgi guļot uz sanatorijas lažas var raudzīties Alpu sniegotajās galotnēs, Anšlavs sastop francūzi, šaha meistaru Andrē Šeronu (Andre Cheron), kurš arī slimoja ar šo pašu slimību. Kalnu gaiss dziedināja abus! Šerona iespaidā šaha spēle kļuva par vienu no Anšlava kaislībām mūža garumā. Pilnīgi droši var teikt, ka Anšlavs ir viens no labākajiem šahistiem starp latviešu rakstniekiem.